La sala d’exposicions de la Casa de Cultura acull les obres de l’alumnat de “Espai d’Art”
2025-07-24

La programació d’exposicions de la Casa de Cultura de Burjassot donarà la benvinguda al nou curs amb una nova mostra en la qual el protagonisme serà per a l’alumnat de “Espai d’Art”. La mostra s’inaugurarà el dilluns 11 de setembre a les 19.00 hores i es podrà visitar fins al 21 de setembre en l’horari habitual de la Casa de Cultura, de dilluns a divendres de 8 a 21 hores.

Marisa Ebri, Llicenciada en Belles Arts per la Universitat Politècnica de València i directora dels cursos de Dibuix i Pintura en Espai d’Art, participa juntament amb l’alumnat en aquesta exposició en què es podrà veure una àmplia varietat de pintura i dibuixos, sobretot retrats, realitzats durant el passat curs.

Guiats per Marisa, exposen les seues obres a la Casa de Cultura Ana Ródenas, Rosa Tomás, Iksoo Kyun, Isabel Fernández, Renata Higinio, Anto Méndez, Amparo Estrela, Carmen Piquer, Vicente Rosalén, Mila Serrano, Carmen Pinilla, Eva Vicente i Estrella Valladolid.